41 साल के हुए 'मुल्तान के सुल्तान', जानें सहवाग के अदभुत रिकॉर्ड्स
पूर्व भारतीय सलामी बल्लेबाज वीरेन्द्र सहवाग आज 41 साल के हो गए हैं। सहवाग को उनकी निडर बल्लेबाजी के लिए जाना जाता है और उनके द्वारा खेली पारियां आज भी क्रिकेट फैंस को भूली नहीं हैं। आक्रामक बल्लेबाजी के साथ सहवाग ने टेस्ट क्रिकेट में ओपनिंग बल्लेबाजी की परिभाषा ही बदल दी थी। टेस्ट क्रिकेट में दो तिहरे शतक लगाने वाले सहवाग अलग ही अंदाज के बल्लेबाज थे।
एक नजर सहवाग के करियर पर
104 टेस्ट मैचों में सहवाग ने 8,586 रन बनाए हैं। टेस्ट में सहवाग ने 23 शतक और 32 अर्धशतक लगाए और इस दौरान उनका औसत 49.34 का रहा। 2013 में उनका 12 साल का टेस्ट करियर समाप्त हुआ। 251 वनडे मैच खेलने वाले सहवाग ने लिमिटेड ओवर्स की क्रिकेट में भी अपनी ताकत दिखाई। 15 शतक और 38 अर्धशतक के साथ सहवाग ने वनडे में 8,273 रन बनाए।
टेस्ट में सहवाग के नाम हैं ये रिकॉर्ड्स
टेस्ट में सहवाग भारत के लिए पांचवें सबसे ज़्यादा रन बनाने वाले बल्लेबाज हैं। सहवाग टेस्ट क्रिकेट में 8,500 से ज़्यादा रन बनाने वाले पांचवें भारतीय बल्लेबाज भी हैं। टेस्ट में सहवाग पांचवें सबसे ज़्यादा शतक लगाने वाले भारतीय बल्लेबाज हैं। सचिन तेंदुलकर (51), राहुल द्रविड़ (36), सुनील गावस्कर (34) और विराट कोहली (24) के बाद सहवाग का नंबर आता है।
एलीट लिस्ट में हैं सहवाग
सहवाग ने टेस्ट में चार दोहरे शतक और दो तिहरे शतक लगाए हैं। वह डॉन ब्रैडमैन, क्रिस गेल और ब्रायन लारा के साथ संयक्त रूप से सबसे ज़्यादा तिहरे शतक लगाने वाले बल्लेबाज हैं।
सहवाग ने ये रिकॉर्ड्स भी बनाए
पाकिस्तान के खिलाफ उनकी 309 रनों की पारी किसी भारतीय द्वारा टेस्ट क्रिकेट में पहला तिहरा शतक था। इस उपलब्धि के बाद सहवाग को मुल्तान का सुल्तान बुलाया जाने लगा था। सचिन के बाद वनडे में दोहरा शतक लगाने वाले सहवाग दूसरे बल्लेबाज बने थे। भारत के लिए सहवाग (7,995) नौवें सबसे ज़्यादा वनडे रन बनाने वाले बल्लेबाज हैं।
सहवाग के नाम हैं ये साझेदारी रिकॉर्ड्स
वनडे क्रिकेट में सहवाग और सचिन 4,387 रनों की साझेदारी करके नौवें सबसे ज़्यादा रन जोड़ने वाली जोड़ी बन गए हैं। भारत के लिए साझेदारी में सबसे ज़्यादा रन बनाने के मामले में ये जोड़ी चौथे स्थान पर है। टेस्ट क्रिकेट में सहवाग ने गौतम गंभीर के साथ मिलकर 4,412 रन जोड़े और आठवें सबसे ज़्यादा रन जोड़ने वाली जोड़ी बने। तेंदुलकर और द्रविड़ टेस्ट में सबसे ज़्यादा 6,920 रन जोड़ने वाली भारतीय जोड़ी है।
awa_Deva awa_Deva mai_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva